stanford-oval/wikipedia huggingface dataset:
אלכס המילטון
קריירה מקצועית

לאחר שלא נבחר בדראפט ה-NBA ‏2016 הצטרף המילטון ללוס אנג'לס קליפרס לליגת הקיץ של ה-NBA. ב-11 באוגוסט 2016 חתם בדומברובה גורניצ'ה מליגת העל הפולנית בכדורסל, אך שוחרר כעבור חודשיים לפני ששיחק במדיה. ב-30 באוקטובר 2016 נבחר המילטון על ידי אוקלהומה סיטי בלו בבחירה השלישית בדראפט ליגת הפיתוח של ה-NBA, והועבר בטרייד לסנטה קרוז ווריורס בליל הדראפט. באותה עונה הגיע עם הווריורס לרבע גמר הליגה, בו הפסידה קבוצתו לאוקלהומה סיטי, והעמיד ממוצעים של 11.4 נקודות, 3.4 ריבאונדים ו-4.5 אסיסטים. המילטון שיחק במדי גולדן סטייט ווריורס בליגת הקיץ 2017, ועל אף שסיכם בהפועל גלבוע גליל מליגת העל בכדורסל, חתם על חוזה מחנה אימונים בקבוצת ה-NBA. הוא נחתך מסגלה ב-30 בספטמבר 2017 וחזר לסנטה קרוז.
ב-12 בפברואר 2018 הועבר המילטון בטרייד לווינדי סיטי בולס יחד עם ויל דייוויס השני ובחירת סיבוב שלישי של סנטה קרוז בתמורה לזכויות השחקן החוזר של תומאס ווקאפ. בעונת 2017/18 הוא העמיד ממוצעים של 10.1 נקודות, 3.8 ריבאונדים, 4.9 אסיסטים ו-2 חטיפות למשחק.
ב-2 בספטמבר 2018 חתם ביובנטוס אוטנה הליטאית. ב-25 בנובמבר 2018 רשם המילטון שיא עונתי של 24 נקודות, כולל 8 מ-15 מהשדה, יחד עם תשעה ריבאונדים ושישה אסיסטים, בניצחון 86–75 על דזוקיה. ב-11 משחקי LKL הוא העמיד ממוצעים של 13.4 נקודות, 4 ריבאונדים, 3.6 אסיסטים ו-2.2 חטיפות למשחק, וקלע ב-48% לשלוש.
ב-11 בדצמבר 2018 עזב המילטון את יובנטוס וחתם במכבי ראשון לציון מליגת העל בכדורסל להמשך העונה. ב-2 בינואר 2019 רשם המילטון 21 נקודות, 7 אסיסטים, 6 ריבאונדים, 3 חסימות ו-2 חטיפות, והוביל את ראשון לציון לניצחון 95–93 על עירוני נס ציונה. ב-25 משחקים בעונה הסדירה 2018/2019 הוא העמיד ממוצעים של 13.6 נקודות, 4.1 ריבאונדים, 5.4 אסיסטים ו-1.5 חטיפות. המילטון עזר לראשון לציון להגיע לגמר הפלייאוף, בו הפסידה למכבי תל אביב.
ב-3 ביולי 2019 האריך את חוזהו בראשון לציון בשנה. ב-16 באוקטובר 2019 רשם המילטון שיא קריירה ביורוקאפ של 22 נקודות, 5 ריבאונדים, 8 אסיסטים, שתי חטיפות ו-3 חסימות עם 38 נקודות מדד בניצחון 77–72 על מונקו, ונבחר למצטיין המחזור השלישי של עונת 2019/2020. ב-2 בינואר 2020 קלע המילטון שיא קריירה של 32 נקודות יחד עם 5 ריבאונדים, 5 אסיסטים וחמש חטיפות עם 43 נקודות מדד בניצחון 94–81 על מכבי אשדוד, ונבחר למצטיין המחזור ה-13. המילטון הגיע עם ראשון לציון לגמר עונת 2019/2020, בו שוב הפסידה קבוצתו למכבי תל אביב, והעמיד ממוצעים של 15.8 נקודות, 4.7 ריבאונדים, 4.8 אסיסטים ו-1.9 חטיפות למשחק. הוא אף נבחר לחמישיית העונה בליגת העל בכדורסל.
ב-16 ביולי 2020 חתם המילטון בגלאטסראיי מליגת העל הטורקית, והעמיד ממוצעים של 11.9 נקודות ו-4.2 אסיסטים למשחק.
ב-16 בפברואר 2021 חתם בטלקום בון מהבונדסליגה הגרמנית, והעמיד ממוצעים של 10.4 נקודות, 3.2 אסיסטים ו-1.9 חטיפות למשחק.
ב-6 בנובמבר 2021 חתם המילטון בהפועל אילת מליגת העל בכדורסל. ב-17 בינואר 2022 הוא שוחרר לאחר שלושה משחקים בלבד.
ב-11 באוגוסט 2022 חזר ליובנטוס, וחתם על חוזה לשנה.
ב-27 במרץ 2023 חתם המילטון בקינג שצ'צ'ין מהליגת העל הפולנית, וזכה עימה באליפות.
ב-7 בנובמבר 2023 חתם במכבי עירוני רמת גן מליגת העל בכדורסל. ב-22 בפברואר 2024 הוא שוחרר מהקבוצה וחתם בהפועל חיפה, לאחר שאיתי מושקוביץ עשה את הדרך ההפוכה.
הערות שוליים

↑  שון איזבלה (9 במרץ 2016). "Alex Hamilton is Conference USA Player of the Year". Shreveport Times. נבדק ב-2023-11-07. {{cite web}}:  (עזרה)
↑  Louisiana Tech Men's Basketball Leaders & Records - Career, Sports-Reference.com
↑  רוב גולדברג, NBA Summer League 2016: Rosters for Orlando, Utah and Las Vegas Teams, Bleacher Report
↑  "Warriors Acquire Alex Hamilton in Trade with Oklahoma City". סנטה קרוז ווריורס. 30 באוקטובר 2016. אורכב מ-המקור ב-21 בדצמבר 2016. נבדק ב-2023-11-07. {{cite news}}:  (עזרה)
1 2  Alex Hamilton, NBA G League Stats
↑  אור שקדי‏, בגלבוע/גליל הופתעו: אלכס המילטון ייבחן במחנה של גולדן סטייט, באתר וואלה, 28 באוגוסט 2017
↑  קונור לטורנאו (30 בספטמבר 2017). "Warriors waive Antonius Cleveland, Alex Hamilton". סן פרנסיסקו כרוניקל. נבדק ב-2023-11-07. {{cite news}}:  (עזרה)
↑  "Juventus Utenos signs Alex Hamilton to a 1+1 deal". ספורטנדו. 2 בספטמבר 2018. אורכב מ-המקור ב-2 בספטמבר 2018. נבדק ב-2023-11-07. {{cite web}}:  (עזרה)
↑  "Juventus 86 at Dzukija 75". RealGM.com. 25 בנובמבר 2018. נבדק ב-2023-11-07. {{cite web}}:  (עזרה)
↑  אור שקדי‏, מכבי ראשון לציון: אלכס המילטון חתם ויצטרף לאימונים, באתר וואלה, 11 בדצמבר 2018
↑  ליגת Winner סל, מחזור 12: נס ציונה נגד ראשון לציון, באתר מנהלת ליגת העל בכדורסל
↑  עונת 2018-19 | מכבי ראשון לציון | אלכס המילטון, באתר מנהלת ליגת העל בכדורסל
↑  בפעם ה-53: מכבי ת"א זכתה באליפות המדינה, באתר ONE‏, 13 ביוני 2019
↑  עמרי מנהיים, ‏אותו מודל: גם המילטון האריך חוזה בראשל"צ, באתר ערוץ הספורט, 3 ביולי 2019
↑  בשיניים: ניצחון ראשון לראשל"צ ביורוקאפ, באתר ערוץ הספורט, 16 בספטמבר 2019
↑  "Round 3 MVP: Alex Hamilton, Maccabi Rishon LeZion". יורוקאפ. 17 באוקטובר 2019. אורכב מ-המקור ב-17 באוקטובר 2019. נבדק ב-2023-11-07. {{cite web}}:  (עזרה)
↑  מצטיין המחזור ה-13: אלכס המילטון, באתר מנהלת ליגת העל בכדורסל
↑  בפעם ה-54: מכבי תל אביב גברה על מכבי ראשון לציון 81:86 וזכתה באליפות, באתר וואלה, 28 ביולי 2020
↑  עונת 2019-20 | מכבי ראשון לציון | אלכס המילטון, באתר מנהלת ליגת העל בכדורסל
↑  חמישיית העונה 2019-2020 בליגת ווינר סל, באתר מנהלת ליגת העל בכדורסל
↑  ‏ייפרד עם תואר? אלכס המילטון חתם בגלאטסראיי, באתר ספורט1, 18 ביולי 2020
↑  "Telekom Baskets Bonn lands Alex Hamilton and Jalen Hudson". ספורטנדו. 16 בפברואר 2021. נבדק ב-2023-11-07. {{cite web}}:  (עזרה)
↑  מתחזקת: אלכס המילטון חתם בהפועל אילת, באתר ONE‏, 6 בנובמבר 2021
↑  "„Uniclub Casino – Juventus" komandą papildė Alexas Hamiltonas". יובנטוס (בליטאית). 11 באוגוסט 2022. נבדק ב-2023-11-07. {{cite web}}:  (עזרה)
↑  "Nowy zawodnik w Kingu". ליגת העל הפולנית בכדורסל (בפולנית). 27 במרץ 2023. נבדק ב-2023-11-07. {{cite web}}:  (עזרה)
↑  אלכס המילטון חתם במכבי עירוני רמת גן, באתר ONE‏, 6 בנובמבר 2023
↑  נועה פופלינגר, ‏כפי שפורסם: אלכס המילטון חתם בהפועל חיפה, באתר ערוץ הספורט, 22 בפברואר 2024
אלו מאטר

| --- | --- |

 
 מאכלים
 סוג:  מאכל
 על שם:  תפוח אדמה, אפונה 
 מטבח:  הודי
 מוצא:  הודו הודו
 אופן הגשה:  חם
 מרכיבים עיקריים:  תפוח אדמה ואפונה
 
אלו מאטר (באנגלית: Aloo Mattar) הוא מאכל צמחוני הנחשב לפופולרי בחבל פנג'אבי ובמדינות תת היבשת ההודית.
המאכל מורכב מתפוחי אדמה, אפונה, שום, ג'ינג'ר, בצל, עגבניות, כוסברה, וזרעי כמון שאותם מערבבים ומבשלים.
שם המאכל נגזר משמות המרכיבים העיקריים שלו תפוח אדמה (Aloo) ואפונה (Mattar).
נהוג להגיש את המאכל בארוחת הצהריים כשהוא חם ובליווי דוסה, ניתן לרכוש את המאכל במארזים מוכנה לאכילה.
הערות שוליים

↑  "Chefs whip up home-cooked meals this Deepavali". The Star. 12 באוקטובר 2009. אורכב מ-המקור ב-13 באפריל 2013. נבדק ב-3 באפריל 2012. {{cite news}}:  (עזרה)
↑  יאמי - אנשים מבשלים לאנשים - יאמי, באתר www.yummi.co.il
↑  "Ashwani Ahuja". MidWeek. 21 בספטמבר 2007. נבדק ב-3 באפריל 2012. {{cite news}}:  (עזרה)
↑  אלו מטאר טבעוני הודי - תבשיל תפוחי אדמה ואפונה הודי- ללא גלוטן - VegaNati, באתר VagaNati, ‏2021-12-13
↑  Dalal, Tarla (2007). Punjabi Khana. Sanjay & Co. p. 35. ISBN 8189491547.
↑  "ITC has taste for heat & eat food". The Telegraph. 13 ביולי 2003. נבדק ב-3 באפריל 2012. {{cite news}}:  (עזרה)
↑  "It's raining dosas". The Hindu. 9 בדצמבר 2010. אורכב מ-המקור ב-18 באוגוסט 2010. נבדק ב-3 באפריל 2012. {{cite news}}:  (עזרה)
אל תדאגי לי אמא

| --- | --- |
 סינגל בביצוע פבלו רוזנברג ושרון חזיז
 יצא לאור:  2004
 שפה:  עברית 
 אורך:  3:42
 חברת תקליטים:  פליי רקורדס
 כתיבה:  פבלו רוזנברג וארז ברוזליק
 לחן:  פבלו רוזנברג והנרי
 
אל תדאגי לי אמא הוא פזמון שכתבו פבלו רוזנברג וארז ברוזליק, הלחינו רוזנברג והנרי וביצעו פבלו רוזנברג ושרון חזיז. השיר יצא לאור בשנת 2004.
רקע

גרסתם של רוזנברג וחזיז לשיר יצאה כסינגל ב־2004. עבור אלבומו "חיכיתי לך" משנת 2005 הקליט רוזנברג את השיר מחדש, לבדו. בשיר הדובר הוא חייל בן 20 הפונה לאמו. החייל נמצא בפעילות מבצעית אך מנסה להרגיע את אמו וקורא לה לא לדאוג.
במצעד הפזמונים העברי השנתי של רשת ג' לשנת תשס"ד (2004) דורג השיר במקום ה-16.
אלכסנדר ליאפונוב

| --- | --- |
אלכסנדר ליאפונוב
אלכסנדר ליאפונוב
 לידה:  6 ביוני 1857 ירוסלבל, האימפריה הרוסית 
 התאבד:  3 בנובמבר 1918 (בגיל 61) אודסה, הרפובליקה העממית של אוקראינה 
 ענף מדעי:  מתמטיקה שימושית, פיזיקה
 מקום מגורים:  האימפריה הרוסית
 מקום קבורה:  2nd Christian Cemetery 
 מקום לימודים:  הפקולטה לפיזיקה ומתמטיקה של אוניברסיטת סנקט פטרבורג  אוניברסיטת סנקט פטרבורג 
 מנחה לדוקטורט:  פפנוטי צ'בישב 
 מוסדות:  אוניברסיטת חרקוב (1885–1902) 
 תלמידי דוקטורט:  ולדימיר סטקלוב, Nikolay Saltykov 
 תרומות עיקריות
 פיתוח תורת היציבות עבור מערכות דינמיות, משפט הגבול המרכזי
 
אלכסנדר מיכילוביץ' ליאפונוב (ברוסית: Алекса́ндр Миха́йлович Ляпуно́в; ‏6 ביוני 1857 - 3 בנובמבר 1918) היה מתמטיקאי ופיזיקאי רוסי. נודע בעיקר בזכות פיתוח התחום של תורת היציבות עבור מערכות דינמיות ובזכות הוכחת משפט הגבול המרכזי.
ביוגרפיה

ליאפונוב נולד בירוסלבל ששכנה באימפריה הרוסית. אביו, מיכאיל ליאפונוב, היה אסטרונום. אחיו, סרגי ליאפונוב, היה מלחין ופסנתרן. בשנת 1863 אביו פרש מן האקדמיה והתמקם יחד עם משפחתו בנחלה השייכת למשפחת אשתו במחוז סימבירסק (אוליאנובסק, כיום). לאחר מותו של אביו ב-1868 האחריות לחינוכו של ליאפונוב עברה לידי דודו. במשפחת דודו למד ליאפונוב יחד עם קרובת משפחתו ואשתו לעתיד נטליה רפאילובנה. בשנת 1870 עברו ליאפונוב ומשפחתו אל ניז'ני נובגורוד. את לימודיו בגימנסיה הוא סיים בהצטיינות בשנת 1876.
בשנת 1876 ליאפונוב החל ללמוד במחלקה למתמטיקה פיזיקלית הנמצאת באוניברסיטת סנקט פטרבורג, אך לאחר כחודש עבר ללמוד במחלקה למתמטיקה של האוניברסיטה, שם פעלו באותה העת אישים כדוגמת פפנוטי צ'בישב ותלמידיו אלכסנדר קורקין ואיגור זולוטרב. את עבודתו הראשונה כתב ליאפונוב תחת הדרכתו של הפרופסור למכניקה ד.ק בובילב. בשנת 1880 ליאפונוב קיבל מדליית זהב על עבודתו בתחום ההידרוסטטיקה, ועבודה זו הייתה הבסיס לפרסומו המדעי הראשון שעסק ב"שיווי המשקל של גוף כבד הנמצא בנוזל כבד הכלול בכלי בעל צורה קבועה ועל הפוטנציאל של הלחץ ההידרוסטטי". ליאפונוב השלים את לימודיו באוניברסיטה בשנת 1880.
תחום מרכזי במחקריו של ליאפונוב כלל יציבות של סיבוב מסה נוזלית בתוספת בדיקת אפשרויות ליישומים אסטרונומיים. נושא זה הוצע על ידי ליאפונוב וצ'בישב כנושא עבודת המאסטר, אותה הגיש בשנת 1884 עם הכותרת "יציבות של אליפסואידים עבור נוזלים בסיבוב". בסתיו של שנת 1885 ליאפונוב עבר לאוניברסיטת חרקוב שם מונה לראש מחלקת המכניקה באוניברסיטה. בחופשת החורף של שנת 1886 ליאפונוב חזר לסנקט פטרבורג על מנת להינשא לנטליה רפאילובנה. בשנת 1888 החל לפרסם חומרים מעבודתו על יציבות של תנועה דינמית. עבודות אלו הובילו לעבודת הדוקטורט המפורסמת שלו: "הבעיה הכללית של יציבות בתנועה" (באנגלית: "The general problem of the stability of motion"). ההגנה על עבודת הדוקטורט נעשתה באוניברסיטת מוסקבה באוקטובר של שנת 1892, עם  ניקולאי ז'וקובסקי כבוחן. חיבור זה יחד עם התזה תורגם גם לצרפתית. בשנת 1893 קודם ליאפונוב לדרגת פרופסור-חבר באוניברסיטת חרקוב.
בשנת 1902 חזר ליאפונוב לאוניברסיטת סנקט פטרבורג לאחר שמונה לפרופסור מן המניין במחלקה למתמטיקה שימושית. בשנת 1908 הוא לקח חלק בקונגרס הבינלאומי של המתמטיקאים שהתקיים ברומא. כמו כן בתקופה זו הוא היה שותף בפרסום עבודות נבחרות של לאונרד אוילר.
ביוני של שנת 1917 עברו ליאפונוב ואשתו לאודסה בעקבות מחלת השחפת ממנה סבלה אשתו. על אף המעבר מצבה של אשתו החמיר והיא נפטרה באוקטובר של שנת 1918. ביום פטירתה של אשתו ליאפונוב ניסה להתאבד באמצעות יריית כדור אקדח בראשו. הוא נפטר כשלושה ימים לאחר מכן ביום בו נערכה לווית אשתו. במכתב שהשאיר ביקש להיקבר יחד עם אשתו.
עבודתו

ליאפונוב תרם בכמה תחומים, כגון משוואות דיפרנציאליות, מערכות דינמיות ועוד. עיקר עבודתו התמקדה ביציבות של נקודת שיווי המשקל עבור תנועתן של מערכות מכניות והשפעת הכבידה על חלקיקים. במסגרת עבודתו פיתח ליאפונוב מספר שיטות קירוב חשובות. בעבודה משנת 1899 פיתח ליאפונוב את האפשרות להגדיר יציבות עבור מערכת המורכבת ממספר משוואות דיפרנציאליות רגילות. נוסף על כך הוא יצר את התאוריה המודרנית עבור יציבות של מערכות דינמיות.
בתורת ההסתברות הוא הכליל את עבודתם של פפנוטי צ'בישב ואנדריי מרקוב והוכיח את משפט הגבול המרכזי עבור מקרים כללים יותר מקודמיו, באמצעות פונקציות אופייניות.
מספר עקרונות מתמטיים נקראים על שמו, כגון אקספוננט ליאפונוב ויציבות במובן ליאפונוב.
ראו גם

יציבות במובן ליאפונוב
אלואיז הרייט סטאנרד

| --- | --- |

 לידה:  1 בפברואר 1829 נוריץ', הממלכה המאוחדת 
 פטירה:  2 בפברואר 1915 (בגיל 86) נוריץ', הממלכה המאוחדת 
 תקופת הפעילות:  1845–1914 (כ־69 שנים) 
 תחום יצירה:  ציור 
 זרם באמנות:  אסכולת נוריץ' 
 הושפעה על ידי:  אלפרד סטנארד 
 
אלואיז הרייט סטאנרד (באנגלית: Eloise Harriet Stannard; 1 בפברואר 1829 –  2 בפברואר 1915) הייתה ציירת בריטית מהמאה ה-19, הידועה בזכות עבודותיה בטבע דומם.
ביוגרפיה

אלואיז הרייט סטאנרד נולדה בנוריץ', נורפוק, ב-1 בפברואר 1829, והוטבלה ב-12 בפברואר בסנט פיטר פרמנטרגייט, נורויץ'. היא הייתה אחת מארבע-עשרה ילדיהם של צייר הנוף והמורה לציור אלפרד סטאנרד ומרתה סטאנרד (לבית ספארקס). דוד שלה היה הצייר ג'וזף סטאנרד; גם אביה וגם הדוד שלה היו חברים בבית הספר לציירים בנוריץ', תנועת האמנות המחוזית הראשונה בבריטניה. אלואיז ודודתה אמילי סטאנרד (אשתו של ג'וזף) היו שתי האמניות הבולטות הקשורות לבית הספר נוריץ'.
סטאנרד הוכשרה ככל הנראה כאמנית על ידי אביה, וסגנונה הושפע מציור טבע דומם הולנדי מסורתי, במיוחד מהאמן יאן ואן הויסום (אנ'). ציוריה היו בעיקר פירות - במיוחד פירות שלא גדלו באנגליה - נערמו בסלים וקערות, על רקע מונוכרום באור טבעי ולעיתים מודגשים עם חרקים קטנים. עבודות המכחול המשובחות שלה ושכבות הצבע המרובות שלה ייצרו משטח זוהר אופייני. אלואיז סטאנרד נחשבת היום לאחת מציירות הטבע הדומם המחוננות ביותר בבריטניה.
סטאנרד סבלה מבריאות לקויה, אך בכל זאת שמרה על קריירה פעילה כציירת, הציגה באופן קבוע והצליחה עד כדי כך שהיא מעולם לא נזקקה לקלוט תלמידים, כפי שהיה גורלן השכיח של נשים אמניות במאה ה-19. היא החלה להציג בשנת 1852 והציגה במוסד הבריטי (1852–1866), באקדמיה המלכותית לאמנות (1856–1993), באגודה המלכותית לאמנים בריטיים (1856) ובמכון גלאזגו המלכותי (1861).
בשנת 1857 קיבלה המלצה מג'ורג' ניקול, מזכיר המוסד הבריטי, שכתב, "אני לא יכול להימנע מלהשתמש בהזדמנות זו ולומר לך שמר לאנס אמר לי: מר ניקול, חבל באמת לתלות תמונה כזו על הקיר. שאלתיו - "למה?", "מאחר שהיא כל כך טובה", הוא ענה לי. הוא העריץ אותך לאורך כל הדרך, ואהב במיוחד את ציור הענבים, שלדבריו היה יפהפה. "אני אוהב לראות דברים כאלה". שאלתי אותו אם הוא יודע מי הוא הצייר. הוא ענה, "לא. זאת גברת, מיס סטאנרד." הוא אהב גם את שאר התמונות שלך שהראיתי לו.
בשנת 1871 קיבלה אלואיז סטאנרד הזמנה מוועדת בית הספר לאמנות לנשים, שביקשה ממנה להיות שופטת בבית הספר. מצבה הבריאותי הלקוי מנע ממנה לקבל את ההזמנה.
היא הפכה לחברה בחברה של אמניות נשים בשנת 1871. בעקבות מות אמה ב-1873 היא קיבלה על עצמה אחריות משפחתית נוספת, ציוריה הפכו קטנים יותר וקריירת הציור שלה דעכה.
ציוריה מוצגים בגלריה בטירת נוריץ', שיש בו את האוסף הגדול ביותר של אמני אסכולת נוריץ'.
הערות שוליים

↑  "Norwich School of Artists", web.archive.org, ‏2016-03-04
↑  "British Masters and Landscape & Nature Galleries", web.archive.org, ‏2015-05-21
| --- | --- |
בקרת זהויות :  RKD: 74673  ULAN: 500001058  VIAF: 95687057   WorldCat (עם VIAF): 95687057
אל תגלה

| --- | --- |

עטיפת המהדורה העברית
 מידע כללי
 מאת:  הרלן קובן
 שפת המקור:  אנגלית
 סוגה:  מתח
 מקום התרחשות:  ניו ג'רזי 
 הוצאה
 הוצאה:  Orion Publishing Group, דל 
 תאריך הוצאה:  2001 
 הוצאה בעברית
 תרגום:  ירון פריד
 קישורים חיצוניים
 הספרייה הלאומית:  002511719
 
"אל תגלה" (באנגלית: "Tell No One") הוא הספר העשירי בסדרת ספרי המתח של הרלן קובן והרביעי בסדרה המתורגמת לעברית של הוצאת ידיעות ספרים. יצא לאור בישראל בינואר 2006 והוגדר כרב-מכר. הספר עובד לסרט צרפתי מצליח ב-2006, שהוקרן מאוחר יותר בשאר חלקי אירופה, ובפברואר 2007 גם בישראל.
עלילה

אליזבת ודייוויד בק, זוג מילדות, נהגו לבלות ביחד באגם שרמיין עד שאליזבת נרצחה כשהשניים היו בני 25. 8 שנים לאחר הרצח דייוויד מקבל דואר שמכיל 21 קווים - הזוג חרט לב על עץ ליד האגם, ונהגו לחרוט מתחתיו קו על כל שנה שלהם ביחד. דייוויד ואליזבת היו ביחד רק 13 שנים לפני שאליזבת נרצחה, והדואר שדייוויד קיבל גורם לו להאמין שהיא עודה בחיים.
דייוויד מתחיל לחקור את הרצח לעומק ומגלה עליו דברים חדשים שלא ידע, ובינתיים מסתבך עם המשטרה, שמכריזה עליו כחשוד חמוש ומסוכן, ומרדף אחריו מתפתח ברחבי ניו ג'רזי. חקירתו מובילה אותו לפגישות מסתוריות ולסיבוך חבריו בפרשה, עד שהוא לבסוף מגלה את האמת על מה שקרה לפני אותן 8 שנים.
אן הילס

| --- | --- |

 לידה:  1953 (בת 71 בערך) Moradabad, הודו 
 מוקד פעילות:  ארצות הברית 
 תקופת הפעילות:  מ-1967 
 מקום לימודים:  מרכז אינטרלוכן לאמנויות 
 סוגה:  מוזיקה עממית 
 חברת תקליטים:  Flying Fish Records 
 www.annehills.com
 
אן הילס (באנגלית: Anne Hills; נולדה ב-18 באוקטובר 1953) היא זמרת עם אמריקאית.
ביוגרפיה

אן הילס נולדה בהודו למשפחת מיסיונרים וגדלה במישיגן. היא למדה במרכז לאמוניות וניגנה בלהקה מקומית. בשנת 1976 היא עברה לשיקגו. בשנת 1978 היא הוציא את האלבום הראשון שלה Woman of a Calm Heart. אן הילס הייתה בין מקימי חברת תקליטים חדשה ובחברה זו הוציאה שלושה אלבומים. בשנות ה-80 של המאה ה-20 היא הייתה חלק של טריו עם טום פקסטון ובוב גיבסון. בהמשך אן הילס הקליטה מספר שירים לצד פריסילה הרדמן וסינדי מנגסן. בשנת 1998 היא הייתה שותפה באלבום של פיט סיגר.
במהלך הקריירה אן הילס הוציאה כ-20 אלבומים. בשנת 2002 לאן הילס הוענק פרס קייט וולף עבור הישגיה בשירת עם. בשנת 2012 היא קיבלה פרס נוסף.
אנגלוס באסינס

אנגלוס באסינס (ביוונית: Άγγελος Μπασινάς; נולד ב-3 בינואר 1976 בכלקיס שביוון) הוא כדורגלן עבר יווני.
קריירה > קבוצות

ב-1995 החל באסינס לשחק בקבוצת פנאתינאיקוס. אחרי עשר שנים עימה, בשנת 2005, עבר לשחק בקבוצת מיורקה. כעבור שלוש עונות, חתם בא.א.ק. אתונה. בעונת 2009/2010 חתם בפורטסמות'. לאחר עונה בקבוצה חתם באסינס בארל הצרפתית. עוד לפני סיום העונה שוחרר באסינס מהקבוצה, ומאז לא מצא קבוצה.
קריירה > נבחרת יוון

בשנת 2004 היה שותף בסגל נבחרת יוון ביורו 2004 עמה זכה והבקיע בניצחון במשחק הראשון על נבחרת פורטוגל שבעצם היה שערו היחידי בטורניר. בשנת 2009 הודיע באסינס על פרישה מהנבחרת, עם 100 הופעות ו-7 שערים במדי נבחרת יוון.
תארים

אליפות יוון - 2 (1996, 2004)
הגביע היווני - 1 (2004)
יורו 2004 - מקום ראשון
אליעזר שטיינברג

| --- | --- |

 לידה:  22 במרץ 1880 ליפקאן, בסרביה
 פטירה:  27 במרץ 1932  (בגיל 52) צ'רנוביץ, ממלכת רומניה 
 מדינה:  רומניה 
 מקום קבורה:  צ'רנוביץ 
 שפות היצירה:  יידיש 
 
אליעזר שטיינברג (ביידיש: אליעזר שטיינבאַרג; ‏22 במרץ 1880 – 27 במרץ 1932 צ'רנוביץ, רומניה) היה מורה רומני, סופר יידיש, משורר יידיש ומחבר משלים. חלק ניכר מיצירתו היה מיועד לילדים.
שטיינבארג היה דודנו של הסופר יהודה שטיינברג.
חייו

שטיינברג נולד בעיירה ליפקאני שבצפון בסראביה, באימפריה הרוסית (כיום במולדובה) ליהושע ורייזל שהיו חסידים. הוא למד בצורה עצמאית רוסית וגרמנית. הוא ניהל בית ספר פרטי חילוני בליפקאני שבו שפת הלימוד הייתה עברית. ב־1919 הוזמן לעמוד בראש החברה לפעילות תרבותית (יידישע קולטור-טעטיקײַט) בצ'רנוביץ. מאז שהגיע לצ'רנוביץ נעשה שטיינברג אחד האישים המובילים והחשובים בחיי התרבות היהודיים ברומניה. הוא הקים שם ב־1922 תיאטרון ילדים ביידיש שבמקהלה שלו השתתף גם הטנור לעתיד יוזף שמידט. הוא נסע ברחבי רומניה כדי להרצות בנושא תרבות יהודית.
ב-1925 תכנן לעלות לארץ ישראל אבל לא עשה זאת. בשל בעיות כלכליות קיבל הצעה לנהל את בית הספר על שם שלום עליכם בריו דה ז'ניירו ונסע לשם ב-1928 אבל הוא לא אהב את האווירה במקום ואחרי שנתיים חזר לרומניה. המצב הכלכלי שם הורע והוא החליט, שוב, להגר. חבריו לחצו עליו שלא יעשה זאת ולחצו עליו שיוציא כרך של משלים. הספר יצא לאור רק לאחר מותו. הוא נפטר ב-1932 בצ'רנוביץ אחרי ניתוח לכריתת תוספתן ונקבר בחלקת הילדים בבית הקברות שם לפי הצעה של סופרי יידיש.
בעיר צ'רנוביץ נקרא הרחוב בו הוא גר על שמו ולוח הנצחה מתנוסס על הבית.
יצירתו

שטיינברג התחיל לכתוב שירים ומשלים ב־1902 אבל המשל הראשון שלו די צוויי רויזען פורסם ב־1910.
כשהיה בצ'רנוביץ ערך את כתב העת של "קולטור-פֿעדעראַציע אין רומעניע" (פדרציית התרבות של רומניה). כמו כן ערך, יחד עם, יעקב בוטושנסקי ויעקב שטרנברג את כתב העת דער וועקער.
הוא כתב שירים וסיפורים לילדים וחלק מהם נכנס לספרי הלימוד בבתי הספר ביידיש. ביניהם: מעשהלעך פון בראשית, אלף-בית, די מאמע מיט די פינף זין (האמא עם חמשת הבנים), די קו און די קוקאווקע (הפרה והקוקיה), משלים.
הוא המחיז סיפורים מקראיים ואגדות: אברהם אבינו, יוסף מוקיר שבת בארבע מערכות עם מוזיקה. יצירה זו הייתה אחד הניסיונות הראשונים ליצור אופרה ביידיש. ההצגות שכתב והעלה בתיאטרון הילדים שהקים זכו להצלחה גדולה בצ'רנוביץ.
שטיינברג כתב גם בעברית. ספרו חרוזים ומעשיות נכתב בחלקו בעברית וחלקו תורגם על ידי נתן אלתרמן.
ביאליק מאוד העריך את המשלים שלו ותכנן להוציא את המשלים שלו עוד ב־1911 אבל מלחמת העולם הראשונה שיבשה את התוכניות.
בוטושנסקי כתב עליו שיש הסוברים שהוא אחד הגאונים של ספרות יידיש בעוד שיש כאלה שמכחישים אותו לגמרי... יש לו משלים שיש להם ערך אמנותי כמו אלה של לה פונטיין וקרילוב.
במשלים של שטיינברג הגיבורים הם לרוב חיות אבל התכונות הניתנות להן אינן שגרתיות. כך, למשל, החזיר הוא קמצן וחמדן בסדרת המשלים בעלי-בתים. הדוב הוא גנב אלים. שטיינברג משתמש באותיות האלף בית ובסימני הניקוד כגיבורים במשלים שלו.
הוא מרבה להשתמש בפסוקים מן המקרא, במובאות מן התלמוד והמדרשים ואפילו במובאות מספרות ההלכה והמנהגים.
מוסר ההשכל שלו הוא מורכב, בדרך כלל ויש לו כמה משמעויות אפשריות.
שמואל ניגר כתב שהמשל של שטיינברג הוא משל המיועד למבוגרים אינטלקטואלים ולא לילדים, עבור האינטליגנציה ולא עבור העם הפשוט.
חיבוריו > יידיש

אלף בית. טשערנאוויץ: קולטור, 1921
אלפון. צ'רנוביץ: דפוס הארניק ובירנבוים, תרפ"א
משלים. טשערנאוויץ: יידישער שולפאריין, 1928
אליעזר שטיינבארגס שריפטן. טשערנאוויץ: קאמיטעט אף ארויסצוגעבן אליעזר שטיינבארגס שריפטן 1932–1936. 2 כר'.
ר' חנינא בן דוסא: פאנטאסטישע קינדערשפיל אין צוויי אקטן. ווילנע: גרינינקע ביימעלעך, 1936
די מאמע מיט די פינף זין. מאנטרעאל: פארלאג יידישע שול, 1946
די קו און די קוקאווקע. מאנטרעאל: יידישע שול, 1946
חיבוריו > עברית

חרוזים ומעשיות. תל אביב: עם עובד, תש"ג
כיצד למדו הצפרים חֻמָּש. תרגם מנחם שחורי. הציורים - מאיר בן אורי,   תל אביב: עם עובד, תש"ו
מעשיה בתרנגול ותרנגולת : מיצירתו העברית של המשורר, הציורים – ארטור קולניק. מרחביה: הקיבוץ הארצי השומר הצעיר, 1950
משלי אליעזר שטינברג, עברית – חנניה ריכמן ; ציורים – נחום גוטמן. תל אביב: נ' טברסקי, תשי"ד
משלי אליעזר שטיינברג, נוסח עברי: חגית בנזימן ; איור: זהבית כרמל. ירושלים: הוצאת כרמל, 2019
חיבוריו > הנצחה

בעיר ריו דה ז'ניירו שבברזיל, קיים בית ספר יהודי על שמו, בו לומדים גם עברית.
לקריאה נוספת

לעקסיקאן פון דער נייער יידישער ליטעראטור, באנד 8, ניו יורק 1981.
ש. ניגר, יידישע שרייבער פון צוואנציקסטן יארהונדערט, ניו-יארק : אלוועלטיעכער יידישער קולטור-קאנגרעס, תשל"ב-תשל"ג.
הערות שוליים

↑  אליעזר שטיינבארג, משלים, תל אביב: אירגון יוצאי ליפקאני (בסרביה) בישראל, 1956, עמ' 21
↑  לעקסיקאן, עמ' 619
↑  ש. ניגר, יידישע שרייבער פון צוואנציקסטן יארהונדערט, עמ' 222
| --- | --- |
בקרת זהויות :  NLI: 987007268370805171  PLWABN: 9810666192305606  BnF: cb14441533t (data)  CiNii: DA1409904X  GND: 119376431  ISNI: 0000 0000 8365 5504  LCCN: n79141204  NKC: mzk2013778705  NTA: 299155951  SELIBR: 233936  SUDOC: 086059270  VIAF: 274400477   WorldCat (עם VIAF): 274400477 
לוח זיכרון על הבית בו התגורר אליעזר שטיינברג בצ'רנוביץ
רחוב אליעזר שטיינברג בצ'רנוביץ
אנגלוס אוורט

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  10 באפריל 1894 אתונה, ממלכת יוון 
 פטירה:  30 בדצמבר 1970 (בגיל 76) אתונה, ממלכת יוון 
 מדינה:  יוון 
 מקצוע:  שוטר 
 צאצאים:  מילטיאדיס אוורט 
 מידע חסיד אומות העולם
 פרסים והוקרה:  חסיד אומות העולם (1 בינואר 1969) 
 קישורים חיצוניים
 יד ושם:  אנגלוס אוורט
 
אנגלוס אוורט (ביוונית: Άγγελος Έβερτ; ‏10 באפריל 1894 – 30 בדצמבר 1970) כיהן כמפקד משטרת אתונה בזמן כיבושה על ידי מדינות הציר, תרם תרומה משמעותית למאמצי ההגנה על יהודי העיר וסביבתה, ועל פעולותיו אלה הוכתר כחסיד אומות העולם.
ביוגרפיה

נולד באתונה בשנת 1894 למשפחה ממוצא בווארי אשר הגיעה ליוון במקביל להמלכת נסיך בוואריה, אותון, למלך יוון (1832). אביו היה קצין בז'נדרמריה היוונית. אוורט למד משפטים באוניברסיטת אתונה ובשנת 1915 הצטרף לז'נדרמריה. בשנת 1929 עבר למשטרה היוונית ובספטמבר 1941 התמנה למפקד משטרת אתונה. באותה עת יוון הייתה כבר תחת כיבוש מדינות הציר וחולקה לשלושה אזורי שליטה; גרמני, בולגרי ואיטלקי, כאשר אתונה הייתה בתחומי שטח הכיבוש האיטלקי.
במסגרת תפקידו קיים אוורט קשרים עם כוחות הכיבוש, ובמקביל קיים באופן חשאי קשרים עם ממשלת יוון הגולה בקהיר ועם תנועות ההתנגדות המקומיות. ב-3 בספטמבר 1943, עם הדחת בניטו מוסוליני, הודיעה איטליה על כניעתה בפני כוחות בעלות הברית. בעקבות כך פלשו כוחות גרמניה הנאצית לאזור השליטה האיטלקי וכבשו אותו מידיהם והקימו את הרפובליקה של סאלו, שהייתה מדינת בובה איטלקית של הנאצים שפעלה עד מותו של בניטו מוסוליני
מבחינת היהודים המשמעות הייתה סכנת השמדה מיידית, כשם שקרה בשטח הכיבוש הגרמני, שבו נחרבו הקהילות היהודיות כליל ונשלחו למחנות השמדה. לאור זאת ובמטרה למנוע את זיהויים ככל האפשר, הורה אוורט על הנפקת תעודות זהות נוצריות ליהודים.
בשנת 1951 מונה למפקד משטרת יוון ופרש משירות בינואר 1955. ב-30 בדצמבר 1970 נפטר מדום לב.
בנו של אוורט, מילטיאדיס אוורט, הפך ברבות השנים לפוליטיקאי משפיע ביוון, וכן כיהן כראש עיריית אתונה בין השנים 1987–1989.